laion/Wikipedia-Exotic huggingface dataset:
ברוס ראונר

ברוס וינסנט ראונר (באנגלית: Bruce Vincent Rauner; נולד ב-18 בפברואר 1957) הוא איש עסקים ופוליטיקאי אמריקאי חבר המפלגה הרפובליקנית שכיהן כמושל מדינת אילינוי. ראונר נולד בשיקגו שבאילינוי. הוא סיים תואר ראשון בהצטיינות בכלכלה בדרטמות' קולג' ותואר שני במנהל עסקים באוניברסיטת הרווארד. לאחר לימודיו החל ב-1981 לעבוד בחברת ההשקעות בתחילת דרכה Golder, Thoma, Cressey, שלימים הפכה לקרן ההשקעות הפרטית GTCR, מהגדולות באילינוי. הוא עבד בחברה עד 2012 ושימש כיושב הראש שלה. לאחר מכן הקים את חברת ההשקעות R8 ועמד בראשה עד כניסתו לחיים הפוליטיים. ראונר שימש כחבר דירקטוריון במוסדות חינוך ושמירת טבע, וכן הקים קרן פילנתרופית שתרמה להקמת המטה האזורי של הצלב האדום באילינוי, הקמת רשת מוסדות חינוך ול-YMCA, תרומות שהסתכמו בכ-13 מיליון דולר בשנים 2010 עד 2012. הונו של ראונר מוערך בחצי מיליארד דולר. בנובמבר 2014 גבר בבחירות למשרת מושל אילינוי על המושל המכהן פט קווין מהמפלגה הדמוקרטית ברוב של 50.27% לעומת 46.35%. בינואר 2015 הושבע לתפקידו. הוא סיים את תפקידו בינואר 2019 אחרי שהפסיד בבחירות לג'יי. בי. פריצקר ברוב של 54.5% לעומת 38.8%. ראונר נשוי בשנית ואב לשישה ילדים, שלושה מרעייתו הראשונה ושלושה מרעייתו השנייה. מדיה וקבצים בנושא ברוס ראונר בוויקישיתוף אתר האינטרנט הרשמי של ברוס ראונר ברוס ראונר, ברשת החברתית פייסבוק ברוס ראונר, ברשת החברתית אקס (טוויטר) ברוס ראונר, ברשת החברתית אינסטגרם ברוס ראונר, סרטונים בערוץ היוטיוב ברוס ראונר באתר מושל אילינוי ברוס ראנר(הקישור אינו פעיל), חבר הוועדה המייעצת לנשיא אוניברסיטת אילינוי דפנה מאור, האיש שרוצה לנקות את אילינוי ולא מתנצל על כך שהוא עשיר, באתר TheMarker‏, 15 בנובמבר 2017 Rauner lifts the veil on his earnings and wealth, אתר chicagobusiness.com, ‏24 בנובמבר 2013 A Wealthy Governor and His Friends Are Remaking Illinois, הניו יורק טיימס, 19 בנובמבר 2015
ורידי הריאה

ורידי הריאה (באנגלית: Pulmonary vein) הם ארבעה ורידים גדולים (2 מכל ריאה) המקבלים דם מחומצן מהריאות ומביאים אותו לעליה השמאלית של הלב. ורידי הריאה הם בין הוורידים המעטים בגוף הנושאים דם מחומצן והם חלק ממחזור הדם הקטן. ורידי הריאה מקורם בשער הריאה שם הם ניזונים מ-3–4 ורידים סימפוניים. ורידי הריאה ממשיכים משער הריאה, כשמעליהם עורקי הריאה, עד לעלייה שמאל, אליה הם מספקים את הדם. מכל ריאה מגיעים שני ורידים, והם מחולקים לווריד עליון ותחתון והם מקובעים לכיס הלב. ורידי הריאה מצד שמאל עוברים מאחורי אבי העורקים היורד וורידי הריאה מצד ימין דרך הוריד הנבוב העליון והעליה הימנית. בחלק קטן מהאוכלוסייה ורידי הריאה בכל צד משתלבים לקראת העלייה השמאלית לווריד אחד, כשלרוב זה יהיה בוורידי הריאה בצד שמאל (25% מהאוכלוסייה בצד שמאל, 3% מהאוכלוסייה בצד ימין). ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Shades of God

Shades of God (מאנגלית: גוונים של אלוהים) הוא האלבום השלישי של להקת המטאל הגותי האנגלית פרדייס לוסט. האלבום יצא לאור ביולי של שנת 1992. כל השירים נכתבו והולחנו על ידי להקת פרדייס לוסט, למעט כאשר מצוין אחרת. פרדייס לוסט ניק הולמס - שירה אהרון אידי - גיטרה גרגור מקינטוש - גיטרה סטפן אדמונסון - גיטרה בס מת'יו ארצ'ר - תופים מידע על האלבום Shades of God באתר MusicBrainz מידע על האלבום Shades of God באתר AllMusic האלבום Shades of God באתר Discogs האלבום Shades of God באתר ספוטיפיי ביקורת על האלבום באתר Allmusic
הדרקון הכחול (חלזון ים)

הדרקון הכחול או אונית-רחף כחולה (שם מדעי: Glaucus atlanticus) הוא חשופיות ים, חילזון חסר שריון החי בים הפתוח. הוא שייך למשפחת ה-Glaucidae במערכת הרכיכות. רכיכות אלו חיות סמוך לפני שטח הים ומשתמשות ברוחות וזרמי האוקיינוס על מנת לנוע. הצד הכחול של גופם פונה כלפי מעלה, כך שהוא משתלב עם הצבע הכחול של הים והצד האפור פונה כלפי מטה, ומשתלב עם האור החודר דרך שטח פני המים. הדרקון הכחול הוא טורף הניזון מיצורים ימיים אחרים, חלקם אפילו ארסיים וצורבים כמו שלפוחן מצוי. הוא אף משתמש בארס של הטרף לצורך הגנה עצמית, כך שמגע איתו יכול לגרום לצריבה. מבנה הגוף של הדרקון הכחול שונה מאוד מחלזונות ים אחרים. צורתו מזכירה מעין דרקון (מכאן מגיע השם "הדרקון הכחול"). הוא חסר שריון בעל מבנה המזכיר "נוצות", אשר משמשות גם כאצבעות. צבעו כחול בוהק במיוחד, המקנה לו הסוואה על פני שטח המים. גודלו הוא כ-3–4 סנטימטרים (1.2–1.6 אינץ'), ובקצהו זנבו עוקץ. בדומה לחלזונות אחרים, גם הדרקון הכחול הוא הרמאפרודיט. לאחר הזדווגות שני בני הזוג מטילים ביצים מופרות, לרוב בתוך גופות של בעלי חיים מתים. אמצעי ההגנה העיקרי של הדרקון הכחול הוא העוקץ שלו. הדרקון ניזון מארסן של שלפוחן מצוי, סיפונופורים ומדוזות, אשר משמש לו לא רק כמזון אלא גם כאמצעי לתקיפה. הוא אוגר את הארס בתוך "הנוצות" שלו ומזרים אותו דרך העוקץ בזנבו. הארס יכול להיות קטלני עבור בעלי חיים ימיים ויבשתיים, לרבות בני אדם. בין תסמיני העקיצה ניתן למנות בחילות, הקאות, תגובות אלרגיות, כאב, צבירה ודלקות שונות באזור העקיצה. בעזרת שק גז הנמצא בבטנו של הדרקון הוא יכול לצוף על פני המים. בשל מיקומו של השק היצור צף הפוך כאשר חלקו התחתון מופנה כלפי מעלה. חלקו העליון של גופו הוא למעשה כף הרגל (בחלזונות ים אחרים כף הרגל נמצאת דווקא בחלק התחתון) לחלק זה יש גוון כחול או כחול לבן במקרים מסוימים. בית הגידול של הדרקון הכחול הוא בסביבה מימית ופושרת, במזג אוויר טרופי, תנאי סביבה דומים לתנאים בחוף של קווינסלנד, אוסטרליה, שם אותר לראשונה כאשר נסחף אל החוף. למרות זאת, ישנן עדויות לכך שהיצור נמצא בכל האוקיינוסים. הדרקון הכחול אינו נע הרבה בכוח גופו, אלא נותן לזרם להוביל אותו כאשר הוא שוכב הפוך על גבו. דפוס פעולה זה הוא שאפשר לו להיסחף אל החוף ולהתגלות לעיני המין האנושי. הדרקון הכחול ניזון מבעלי חיים ימיים. הוא מסוגל לעכל ארס של מדוזות ובפרט ארס של המדוזות הכחולות. כיום לא ידוע לאדם אם קיימים טורפים או אויבים טבעיים לדרקון הכחול. מדיה וקבצים בנושא הדרקון הכחול בוויקישיתוף הדרקון הכחול, באתר ITIS (באנגלית) הדרקון הכחול, באתר NCBI (באנגלית) הדרקון הכחול, באתר Animal Diversity Web (באנגלית) הדרקון הכחול, באתר האנציקלופדיה של החיים (באנגלית) הדרקון הכחול, באתר GBIF (באנגלית) התרגשות באוסטרליה: מהו היצור הכחול הביזארי שנשטף לחוף?, באתר וואלה, 26 בנובמבר 2015
אנונד יקוב, מלך שוודיה

אנונד יקוב (בשוודית: Anund Jakob;‏ 25 ביולי 1008 – 1050) היה מלך שוודיה מ-1022 ועד מותו. כאשר בחרה בו אספת האצילים כשליט-שותף של שוודיה, הביע העם השוודי את התנגדותו לשמו הלא-סקנדינבי, "יקוב", לפיכך הוסף לשמו השם "אנונד". ברשימת המלכים הנספחת לקובץ "החוק הוסטרוגוטי" (Västgötalagen), מצוין ששמו היה "קולברנה" (Kolbränna, בשוודית: "שורף הפחם"), על שם מנהגו להעלות באש את בתי מתנגדיו. סדר היום הפוליטי שלו כלל שמירה על מאזן הכוחות בסקנדינביה, וזו הסיבה לתמיכתו במלכים הנורווגים, אולף השני ומגנוס הראשון, כנגד קנוט הגדול, מלך דנמרק, בשנות העשרים והשלושים של המאה ה-11. בקרב הלגה הובסו אנונד יקוב ואולף על ידי קנוט. כאשר היה מגנוס הראשון למלך נורווגיה ודנמרק ב-1042, תמך בו אנונד יקוב עד למותו של מגנוס ב-1047, תקופת מלכותו של אנונד יקוב תוארכה באופן מסורתי החל מ-1022 ועד למותו בשנת 1050 לערך, אך קיימת אי ודאות גדולה בנוגע לשנת מותו. בשנת 1049 הוא היה ככל הנראה עדיין בחיים ואחיו ויורשו, אמונד, מלך בוודאות על שוודיה בקיץ 1060. מדיה וקבצים בנושא אנונד יקוב, מלך שוודיה בוויקישיתוף Natanael Beckman. ”Anund Jakob”. Svenskt biografiskt lexikon. (בשוודית)
המשפחה (סדרת טלוויזיה)

המשפחה (באנגלית: The Family) היא סדרת טלוויזיה אמריקאית שעלתה לשידור ב-3 במרץ 2016 ברשת ABC. הסדרה נוצרה והופקה בפועל על ידי ג'נה באנס, שהייתה תסריטאית קבועה בחברת ההפקה ShondaLand, ובין היתר הייתה התסריטאית של הסדרות "האנטומיה של גריי" ו"סקנדל" יחד עם שונדה ריימס, שיצרה את הסדרות. הסדרה עוקבת אחרי בנה הצעיר של ראש העיר, שנחשב למת לאחר שנעלם למעלה מעשור קודם לכן. בסדרה מככבת ג'ואן אלן בתור קלייר וורן, ראש העיר השאפתנית והמניפולטיבית של העיר הבדיונית רד פיינס, מיין, ומטריארכיה של משפחת וורן, שמודיעה על מועמדותה למשרת המושל כאשר בנה, אדם, חוזר לאחר שנחטף 10 שנים קודם לכן. ב-12 במאי 2016, ביטלה רשת ABC את הסדרה לאחר עונה אחת. הסדרה עוקבת אחר אדם, שנעלם בילדותו ונחשב למת, ומופיע אחרי עשר שנים על מפתן דלת בית הוריו, קלייר וורן, שכעת מתמודדת לתפקיד מושלת מיין, ובעלה ג'ון. שובו של הבן האבוד מאלץ את בני המשפחה להתמודד עם רגשותיהם המודחקים. האח דני מתקשה לקבל את אדם, שנראה שונה מהילד שהכיר, ואילו האחות ווילה שומרת על אחדות המשפחה בעודה מסתירה סודות משלה. עם חזרתו של הבן, השאלה הגדולה נותרת פתוחה: האם אדם הוא באמת מי שהוא מתיימר להיות? קלייר וורן (ג'ואן אלן): רפובליקנית, ראש העיר של העיר הבדיונית רד פיינס, מיין, ומטריארכיה של משפחת וורן. ווילה וורן (אליסון פיל): בתה של קלייר ורכזת העיתונות. סמלת נינה מאייר (מרגוט בינגהאם): עשתה קריירה לאחר שהכניסה את האנק לכלא על הרצח של אדם. דניאל "דני" וורן (זאק גילפורד): בנה הבכור של קלייר. אדם וורן (ליאם ג'יימס): בנה הצעיר של קלייר שחוזר לאחר שנחטף 10 שנים קודם לכן. ג'ון וורן (רופרט גרייבס): בעלה של קלייר, סופר. בריידי קרוז (פלוריאנה לימה): הכתבת המקומית שיש לה קשר עם אדם ודני. האנק (אנדרו מק'קרת'י): האיש שריצה 10 שנות מאסר על הרצח של אדם. אתר האינטרנט הרשמי של המשפחה (באנגלית) "המשפחה", במסד הנתונים הקולנועיים IMDb (באנגלית) "המשפחה", באתר Rotten Tomatoes (באנגלית) "המשפחה", באתר Metacritic (באנגלית) "המשפחה", במסד הנתונים הקולנועיים KinoPoisk (ברוסית)
אמונד הזקן, מלך שוודיה

אמונד הזקן (בשוודית: Emund den gamle, בשוודית עתיקה: Æmunðær gamlæ, או Æmunðær gammal, או Æmunðær slemæ;‏ מת: 1060) היה מלך שוודיה מ-1050 ועד מותו. אמונד היה בנו הבלתי חוקי של אולוף סקטקונונג, מלך שוודיה. אשתו של אמונד הייתה אסטריד, בתם של האציל הנורווגי ניאל פינסון, ושל גונהילד ממשפחת סקילגה שמאזור הלוגלנד שבנורווגיה. אמונד ואסטריד הביאו לעולם שלושה ילדים שעליהם ידוע: הבנים אנונד ואינגבר, ששניהם מתו על פני אביהם, ובת, ששמה לא ידוע, אך היא הייתה אשתו של סטנקיל, מלך שוודיה ואמם של שני מלכים שוודים נוספים, אינגה הזקן ואלסטן סטנקילסון. אמונד ירש על כס המלכות את אחיו, אנונד יקוב בשנת 1050 לערך. דווח שהוא כונה Emund Slemme ("הרע"), בשל העובדה שהוא התנגד באופן פעיל לכמרים מהארכיבישופות של ברמן לטובתו של המיסיונר האנגלי, אוסמונדוס. בקובץ "החוק הוסטרוגוטי" (Västgötalagen) מצוין שאמונד היה אדם לא נעים כאשר הוא שאף להשיג מטרה כלשהי ושהוא התווה את הגבול בין שוודיה לבין דנמרק. הכינוי "הזקן" ידוע מכתביו של אדם מברמן וככל הנראה הוא מציין את העובדה שהוא עלה לכס המלוכה בזקנתו או שהוא היה מבוגר יותר מאחיו וקודמו, אנונד יקוב. אמונד היה אחרון מלכי בית מונסו. אדם מברמן מציין ביצירתו, "מעשי הבישופים של הכנסייה של המבורג" (Gesta Hammaburgensis ecclesiae pontificum), שבנו, אנונד, מת כאשר הוא פיקד על התקפה שוודית על "ארץ הנשים" (Terra Feminarum), התקפה שהסתיימה בתבוסה שוודית. לאחר מותו של אמונד ירש את כתרו חתנו, סטנקיל. על פי אחת הסאגות היה אמונד מלך לזמן קצר בלבד. Emund Gamle - Svenskt Biografiskt Lexikon - Riksarkivet (בשוודית)
ראג'ה ראם

רונלד רות'פילד (נולד ב-18 בדצמבר 1941; באנגלית: Ronald Rothfield) המוכר יותר בכינויו ראג'ה ראם (Raja Ram) הוא מוזיקאי ומייסד TIPWORLD, מותג אהוד בתרבות המוזיקה אלקטרונית. רולנד נולד במלבורן, אוסטרליה. בשנות החמישים עזב את אוסטרליה ויצא טיול ברחבי העולם. כשחזר למלבורן החל ללמוד בקונסרבטוריון של מלבורן בחליל וב-1965 עבר לניו יורק והתחיל ללמוד ג'אז, ובתחילת שנות השבעים הצטרף ללהקה Quintessence. לאחר זמן קצר רונלד נאלץ לעזוב את קריירת הנגינה שלו, ועבר הסבה מקצועית לסוכן מכירות[דרוש מקור]. בשנות השמונים החליט לחזור למוזיקה, אך בצורה שונה. הוא החל להתעניין במוזיקה אלקטרונית. רולנד היה בין הראשונים שהתחילו ליצור זרם חדש המכונה כיום טראנס פסיכדלי[דרוש מקור]. ראג'ה ראם התיידד עם גארהם ווד והם הקימו ביחד את המותג TIP WORLD והיום נחשב רונלד כאבי המוזיקה הפסיכדלית. כעבור זמן לא רב החל לשתף פעולה עם סיימון פוספורד והם הקימו ביחד את הרכב הטראנס-אלקטרוני שפונגל. ראג'ה ראם מהווה והיווה חלק משלושה הרכבים מצליחים מאוד בעולם: Shpongle - הרכב המנגן פסייביאנט (אמביאנט פסיכדלי) וצ'ילאאוט ביחד עם סיימון פוספורד משנת 1996 עד היום. 1200 Micrograms - הרכב המנגן טראנס פסיכדלי ופול און טראנס ביחד עם GMS (באנזי וריקטם) ושיקגו משנת 1999 עד היום. The Infinity Project - הרכב שניגן טראנס גואה וטראנס פסיכדלי ביחד עם גראהם ווד. ראג'ה ראם, ברשת החברתית פייסבוק ראג'ה ראם, סרטונים בערוץ היוטיוב ראג'ה ראם, באתר ספוטיפיי ראג'ה ראם, באתר סאונדקלאוד (באנגלית) ראג'ה ראם, באתר Last.fm (באנגלית) ראג'ה ראם, באתר AllMusic (באנגלית) ראג'ה ראם, באתר MusicBrainz (באנגלית) ראג'ה ראם, באתר דיזר ראג'ה ראם, באתר Discogs (באנגלית) ראג'ה ראם, באתר Songkick (באנגלית) TIP.World נמרוד דביר, מהראג'ה: ריאיון עם ראג'ה ראם, nrg, ‏23.6.2010 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
זליכה שיהאבי

זליכה אל-שיהאבי (בערבית: زليخة الشهابي; 1903–1992) הייתה מנהיגת נשים ערביות ממזרח ירושלים. שיהאבי נולדה בשנת 1903 בירושלים פלשתינה (א"י) לאיצהאק שיהאבי, מהמשפחות הידועות בירושלים. היא למדה בבית ספר של אחיות ציון. בשנת 1929 השתתפה בייסוד הסניף הירושלמי של התאחדות הנשים הערביות ובשנת 1937 מונתה לראש הסניף הירושלמי, עמדה בה החזיקה עד מותה ב-1992. באותה תקופה התפצלה תנועת הנשים לשניים, ושיהאבי שהייתה מזוהה עם משפחת חוסייני, עמדה בראש התאחדות הנשים הערביות שהייתה יותר פוליטית וחתרה לשיתוף עם ארגוני נשים ערביות במדינות אחרות. בשנת 1944 אמרה שיהאבי שנשים פלסטיניות לא תדרושנה זכויות מעבר למה שמותר על פי הקוראן, וכי טרם הגיע הזמן לדרישת זכויות פוליטיות לנשים. בשנת 1953 לא הורשתה על ידי השלטונות הירדניים להשתתף בוועידה של התאחדות הנשים, אלא אם תסכים להשתתף כנציגת ממלכת ירדן. בתור פרו נאצרית הייתה שיהאבי בעימות עם השלטונות הירדניים. בשנות ה-60 ניהלה את הסניף לאם ולילד במזרח ירושלים. בשנת 1964 הייתה בוועדה המכינה של המועצה הלאומית הפלסטינית. ביולי 1965 ישבה בראש קונגרס של ההתאחדות הכללית של נשים פלסטיניות במזרח ירושלים. אולם שיהאבי גרסה שאין לערב את ארגוני צדקה בפעילות פוליטית גלויה מדי ולאחר זמן הפסיקה לעמוד בראש ההתאחדות הכללית של נשים פלסטיניות שהייתה מזוהה עם אש"ף. לאחר מלחמת ששת הימים השתתפה שיהאבי בארגון הפגנות נשים, והפיצה תעמולה נגד היחס של השלטונות הישראליים לפלסטיניים. ב-6 בספטמבר 1968 גורשה על ידי שלטונות ישראל לממלכת ירדן, בטענה שהיא ארגנה הפגנות אלימות נגד ישראל ושארגונה העביר כספים למחבלים. מיד לאחר גירושה החלו חמדי כנען, ראש עיריית שכם, והמשוררת פדווא טוקאן בפעילות להשבתה לירושלים. לאחר כחודשיים, באמצע נובמבר 1968, הושג הסדר על פיה שיהאבי התחייבה להימנע מהפרת החוק והסדר הציבורי והורשתה לשוב לירושלים. שיהאבי מעולם לא נישאה ובמותה הותירה אחריה את בית משפחת שיהאבי שהיה לקונסרבטוריון במזרח ירושלים. במשך השנים היה שמה של שיהאבי למיתוס. בין האגדות שנקשרו סביבה היה שהיא הייתה המייסדת של התאחדות הנשים הערביות. בחלק מהמקורות היא אף מוצגת כמי שיסדה את ההתאחדות בשנת 1921, בגיל 18. August 2014 ,Zlikha Ishaq Abdel Qader Al-Shihabi, This week in Palestine(הקישור אינו פעיל) Ellen Fleischmann, Selective Memory, Gender and Nationalism: Palestinian Women Leaders of the Mandate Period, Hist Workshop J (SPRING) 1999 (47): 141-158. זליחה שהאבי בין 4 המגורשים, מעריב, 8 בספטמבר 1968 Amal Kawar, Daughters of Palestine: Leading Women of the Palestinian National Movement, page 31 ישראל שטוקמן, על עכברים ונשים, דבר, 1 בנובמבר 1968 Fleischmann, page 150 Ellen Fleischmann, The Nation and Its "new" Women: The Palestinian Women's Movement, 1920-1948, page 189 Khamsin: Journal of Revolutionary Socialists of the Middle East, Issues 14-15, page 157 ארבעת המגורשים לירדן - ראשי המסיתים, מעריב, 8 בספטמבר 1968 Amal Kawar, Daughters of Palestine: Leading Women of the Palestinian National Movement, page 31 Fleischmann, page 151 ראש עיריית שכם מגיש עצומה, מעריב, 10 בספטמבר 1968 חמדי כנען ופדואה טוקאן, דבר, 15 בנובמבר 1968 זליכה שיהאבי הורשתה לחזור מירדן לירושלים, דבר, 14 בנובמבר 1968 The National Music Consenatoire (Edward Said) Jerusalem Women Remembered for Role in Palestinian Politics ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זליכה שיהאבי".
שחקן (פירושונים)

האם התכוונתם ל... אמנות הבמה שחקן – אדם שמשחק או מציג תפקיד בהפקה אמנותית (למשל, סרט קולנוע, תיאטרון, טלוויזיה, ולעיתים אף הופעות רחוב) שחקן ראשי – מי שמשחק את התפקיד הראשי (הפרוטגוניסט) בסרט קולנוע, מחזה וכו' שחקן משנה – שחקן שתפקידו פחות משמעותי משל השחקן הראשי, אך משמעותי יותר מזה של תפקידי ביטים. שחקן אופי – שחקן משנה, המיטיב לגלם באופן משכנע תפקידים רבים של דמויות יוצאות דופן או אקסצנטריות שחקן זר (סדרת טלוויזיה) – סדרת דרמה קומית ישראלית, שעלתה לראשונה בערוץ 2 ב-2015 ספורט כדורגלן – שחקן כדורגל כדורסלן – שחקן כדורסל טניסאי – שחקן טניס שחמטאי – שחמטאי תורת המשחקים שחקן אפס – שחקן שתרומתו השולית לכל קואליציה היא אפסית. שחקן וטו – שחקן ששוויין של כל הקואליציות שאינן מכילות אותו הוא אפס. שחקנים (סרט)
מונסון

מוֹנסוּן הוא מונח במטאורולוגיה המתייחס לרוב לזרימות אוויר עונתיות קבועות המתהוות בתת היבשת ההודית עקב הפרשים תרמיים (הפרשי-טמפרטורות קבועים) בין הים ליבשה. ניתן להתייחס גם למונסונים במקומות אחרים בעולם, שכן ההגדרה ההידרולוגית למונסון היא ירידת ממטרים בעונה קבועה ומסוימת. המונסון יכול להיווצר הן בעונה היבשה והן בעונה הגשומה, במהלך עונת הקיץ מעל הגוש היבשתי, הנוטה להתחמם במהירות, מתהווה מסת אוויר חמה ביחס לאוויר האוקיאני הקריר יחסית, ולכן מתהווה זרימת אוויר מן הים אל היבשה. לרוב זרימה זו נושאת בחובה לחות רבה, אשר עם עלייתה לרום מתעבה וניתכת אל הארץ כ"גשמי מונסון". המונסון הקיצי מלווה בהתהוות של שקע תרמי. תופעה הפוכה מתרחשת בעונת החורף, אז מתהווה זרימה יבשה קרה ודלה בלחות, שלרוב מלווה בהתהוות רמה תרמית. המקור הראשוני של המילה מונסון הוא המילה הערבית "מַוְּסִם" (موسم) - "עונה". המונח מונסון היה בשימוש לראשונה באנגלית בהודו כדי לתאר את הרוחות העונתיות במפרץ בנגל והים הערבי שבדרום-מזרח הגורמות לממטרים כבדים באזור. בהידרולוגיה מתייחסים לכל מצב שבו אזור מקבל את מרבית הגשמים שלו בעונה מסוימת כאל "גשם מונסוני". ישראל מושפעת בעונת הקיץ משלוחה של מערכת המונסון ההודית, היוצאת למפרץ הפרסי (ומכאן שמו, "האפיק הפרסי") ומשם ללבנט הציקלוגנטי. מחקרים מהתקופה האחרונה מצביעים על כך ששינויי האקלים אחראיים לשינויים מרחיקי לכת בתדירותם ובעוצמתם של המונסונים בתת-היבשת ההודית. מטאורולוגיה – מונחים המונסון של אמריקה הצפונית שרה קורבט, מהמרים על המונסון, נשיונל ג'יאוגרפיק ישראל, גיליון 138, נובמבר 2009 מדיה וקבצים בנושא מונסון בוויקישיתוף סרט המראה את כל שלבי המונסון המצולמים, באתר יוטיוב. מונסון - בהרחבה על גשמי המונסון באתר מזג האוויר הישראלי מונסון, באתר אנציקלופדיה בריטניקה (באנגלית) שני אשכנזי, ‏קדחת, מלריה מונסונים וקורונה: "הסערה המושלמת" של הודו, באתר גלובס, 1 באוגוסט 2020
נבלה

האם התכוונתם ל... נְבֵלָה – פגר, גווייה של בעל חיים נבלה (הלכה) – בעל חיים שמת ללא שחיטה ואסור לאוכלו לפי ההלכה נָבְּלה – הסימן המתמטי   ∇ {\displaystyle \ \nabla } נְבָלָה (או: מעשה נְבָלָה) – כינוי מקראי לחטא
אאוג'ן יעקובוביץ'

אֵאוּגֵ'ן יַעֲקוֹבּוֹבִיץ' (ברומנית: Eugen Iacobovici; בהונגרית: Jakobovits Jenő;‏ 10 ביוני 1902–8 בספטמבר 1979), הידוע גם בשם המחתרתי "וִיפוֹר" (Vifor), היה פעיל קומוניסטי יהודי-רומני, אשר שימש מזכיר ראשון במפלגה הקומוניסטית הרומנית המחתרתית בין השנים 1934–1936. יעקובוביץ נולד למשפחה יהודית בכפר קודאצ'יו מארה במחוז אודורחיי שבתחומי האימפריה האוסטרו-הונגרית. עם שינוי הגבולות בעקבות מלחמת העולם הראשונה, היה לנתין של ממלכת רומניה. הוא היה עובד מתכת בעיר טרגו מורש, ובגיל 25 בשנת 1923 הצטרף למפלגה הקומוניסטית ונבחר למזכיר הוועד המקומי של המפלגה. בשנים 1929-1926 פעל בבוקרשט והיה מזכיר ועד המפלגה באזור. ב-1929 נשלח על ידי הקומינטרן למוסקבה, ברית המועצות, לקורס של שנה בבית הספר הלניניסטי, ולאחר סיומו ב-1930 נשלח חזרה לרומניה במטרה שיפעל להפסקת הפיצול במפלגה הקומוניסטית הרומנית ולהכין את הקונגרס החמישי של המפלגה שהתקיים במוסקבה בדצמבר 1931. בקונגרס הציג יעקובוביץ' דו"ח על "המשימות הארגוניות ומדיניות כוח האדם של המפלגה" . כבר ב-1930 נבחר כחבר בפוליטביורו של המפלגה הקומוניסטית ברומניה שמושבו נמצא בפראג וכעבור זמן קצר בברלין. אחר כך בשנים 1936-1934 כיהן כמזכיר ראשון של המפלגה, אחרי שהחליף את אלכסנדרו דניילוק שטפאנסקי (גורן). בשנת 1936 הוחלף כמזכיר המפלגה על ידי בוריס שטפנוב. בהמשך הואשם על ידי הקומינטרן בסטייה מקו המפלגה . בימי הדיקטטורה של יון אנטונסקו, אחרי כניסת רומניה למלחמה נגד ברית המועצות, נעצר ביולי 1941 למשך חודש לחקירות. בשנים 1944-1941 נשלח כאסיר פוליטי למחנה המאסר בטרגו ז'יו ואחר כך ב-1942 למחנות הריכוז בטרנסניסטריה -וואפניארקה וגרוסולובה. אחרי 1947 בתקופת המעבר לשלטון הקומוניסטי ביקש להיות מוכר מחדש כחבר במפלגה הקומוניסטית. יעקובוביץ' אאוג'ן נשא לאישה את בלה רבינזון, (1946-1900) אחותה של אנה פאוקר. יעקבובויץ' נפטר בבוקרשט בשנת 1979. היו לו שני אחים ואחות ובת מנישואיו לבלה. 1978 - העיטור 23 באוגוסט דרגה א - מטעם הרפובליקה הסוציאליסטית רומניה Memorii (זיכרונות) - בהוצאת המכון למחקרים היסטוריים וסוציו-פוליטיים שעל יד הוועד המרכזי של המפלגה הקומוניסטית הרומנית, בוקרשט 1968 Vladimir Tismăneanu, Stalinism pentru eternitate: O istorie politică a comunismului românesc (ברומנית) אאוג'ן יעקובוביץ' באנציקלופדיה של רומניה (ברומנית) Denis Deletant - Communist Terror in Romania:Gheorghiu-Dej and The Police State 1948-1965, Hurst and Co.,London 1999 האתר ilegaliști Cristina Diac - Illegal Communist movement in interwar Romania בתמיכת הרשות הלאומית הרומנית למחקר מדעי 2020-2013 CNCS - UEFISCDI אתר הארכיון הלאומי של רומניה - תיקי חברי המפלגה הוותיקים שנפטרו 20 בספטמבר 2017 2017 הארכיון הלאומי של רומניה - תיקי חברי המפלגה באתר ilegaliști D.Deletant 1999 עמ' 6
קולת

האם התכוונתם ל... ישראל קולת – היסטוריון ישראלי צפריר קולת – אסטרופיזיקאי ישראלי, בנו שי ישראל קולת רונה ישראל קולת – זמרת סופרן ישראלית קולט (פירושונים)
בינית

האם התכוונתם ל... בינית (דג) (Barbus) בינית (צמח) (Leptaleum)
מחליקי הקרח (בלט)

מחליקי הקרח (בצרפתית: Les Patineurs) הוא בלט במערכה אחת שיצר הכוריאוגרף פרדריק אשטון ללחנו של המלחין היהודי ג'אקומו מאיירבר. הופעת הבכורה הועלתה על ידי הבלט המלכותי בתיאטרון Sadler's Wells בלונדון, ב-16 בפברואר 1937. על הבלט נכתב שהוא "פרדיגמה אופיינית לבלט של אשטון – בנוי באופן מושלם במבנה מורכב ותוסס מתחת לפני השטח". הבלט מתאר מסיבת החלקה ויקטוריאנית המתרחשת על אגם קפוא בערב חורפי. קשתות רשת צבועות לבן מפרידות בין האגם הקפוא ובין עצי היער המושלג מאחור. פנסים סיניים משרים אור עמום על כיסוי הבמה הלבן המדמה קרח, ומצלילים את עצי היער על רקע שמי הלילה זרועי הכוכבים. המחליקים הראשונים להופיע הם ארבעה זוגות רקדנים לבושים חליפות חומות תואמות, ומלווים מיד אחר כך בחברים שונים: שתי נערות בלבוש ומצנפת כחולים, שתיים נוספות בלבוש ומצנפת אדומים, זוג לבוש לבן ונער בודד בכחול. חבורה צעירה ושמחה זו רוקדת יחד בווריאציות שונות – ביניהן פה דה דה רומנטי של הזוג בלבן ופה דה טרואה של הנער בכחול עם זוג בנות – החבורה מחליקה, עגה במעגלים וקופצת עד ששלג לפתע מתחיל לרדת, מותיר את הנער בכחול לבדו, סובב סחור סחור כסביבון במרכז האגם הקפוא. "מחליקי הקרח", שמכיל חמישה עשר רקדנים בלבד, הוא בלט בידורי יותר מאשר עלילתי. חלקי הריקוד השונים רצופים מתחילה ועד סוף, ללא התפתחות עלילתית. בהופעת הבכורה, הזוג בלבן היו הרקדנים הראשיים מרגוט פונטיין ורוברט הלפמן. הנערות בכחול היו מרי הונר ואליזבת מילר; הנערות באדום היו ג'ון בריי ופמלה מאי ואת הנער בכחול גילם הרולד טורנר – הסולן הווירטואוזי של החבורה. הזוגות בחום היו הרקדניות גווינת' מת'יוז, ג'וי ניוטון, פגי מילוז ווונדה הורסבורג, שלוו על ידי הרקדנים ריצ'רד אליס, ליזלי אדווארדס, מייקל סומז ופאול ריימונד. למרות הופעתם של פונטיין והלפמן כ"זוג בלבן" בפה דה דה הרומנטי, הכוכב הראשי של הבלט היה טורנר שגילם את "הנער בכחול". מטרתו העיקרית של אשטון כשיצר את "מחליקי הקרח" הייתה ליצור יצירה נוצצת שתגבר על הפופולריות לה זכו היצירות של Colonel de Basil's Ballets Russes שהוצגו בלונדון בסוף הקיץ באותו זמן. בהקשר לטורניר, אשטון זכה לרקדן יוצא מן הכלל והשתמש ביתרון הרמה הטכנית הגבוהה שלו. הנער בכחול היא דמות קשה לגילום באופן יוצא דופן, ותפקיד הנערות בכחול קשה כמעט כמוהו. בנוסף, תפקיד הנערים בחום על פי הכוריאוגרפיה, בדרך כלל יגולם על ידי סולנים ולא על ידי רקדני הקור דה בלט שכן ביצוע הריקודים שלהם כרוך בקפיצות וסיבולת ברמה ניכרת. בשנת 2011 בחידוש היצירה שהופקה על ידי הבלט המלכותי בלונדון, הרקדן האוסטרלי סטיבן מקריי גילם את "הנער בכחול" ואת "הזוג בלבן" גילמו שרה לם ורופרט פנפאד'ר. הבלט שאורכו כ-25 דקות, רצוף ריקודים שונים: entrée ופה דה וויט (זוגות חומים) pas de patineurs (זוגות חומים והנערות בכחול) פה סול (הנער בכחול) פה דה דה (הזוג בלבן) אנסמבל, de suite par groupe (כל החבורה) פה דה טרואה (הנער בכחול והנערות בכחול) פה דה דה לרקדניות (הנערות באדום) פה דה סיז (נערים חומים ונערות באדום) פה דה דה לרקדניות (הנערות בכחול) Finale (כל החבורה)
נילוס (פירושונים)

האם התכוונתם ל... נילוס – נהר הזורם ביבשת אפריקה הנילוס הלבן – אחד מיובלי הנילוס הנילוס הכחול – אחד מיובלי הנילוס נילוס (מיתולוגיה) – אל הנילוס, מצאצאי האלה טתיס נילוס איש החלומות – סדרת טלוויזיה מונפשת לילדים סרגיי נילוס – סופר רוסי, עורך "הפרוטוקולים של זקני ציון" הנילוס העליון
הנילוס העליון

האם התכוונתם ל... הנילוס העליון הגדול – חבל ארץ בצפון-מזרח דרום סודאן מדינת הנילוס העליון – אחד ממחוזות דרום סודאן אוניברסיטת הנילוס העליון – אוניברסיטה ציבורית בעיר מלקאל שבדרום סודאן נילוס
נתן רפופורט (פירושונים)

האם התכוונתם ל... נתן רפפורט – פסל, צייר וצלם יהודי יליד ורשה נתן רפופורט (ראשוני כפר סבא) – מראשוני כפר סבא, לחם בהגנה